Diari Oficial de la Generalitat Valenciana


Sumari del DOGV 9605, del 29-05-2023 (2023/5704)

Extracte de la Resolució de 22 de maig de 2023, del Vicerectorat de Cultura i Societat de la Universitat de València, per la qual es convoca la tercera edició del concurs Activa Música.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9605

Data del DOGV
:   29-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5704


Data del document
:   22-05-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 22 de maig de 2023, del Vicerectorat de Cultura i Societat de la Universitat de València, per la qual es convoca la tercera edició del concurs Activa Música. [2023/5704]  
 BDNS (identif.): 697034.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/697034)  
  
Primer. Beneficiaris  
Podrà participar qualsevol membre amb vinculació activa a la Universitat de València en el moment de la present convocatòria: estudiants de grau, màster o doctorat d'estudis oficials o propis, personal docent i investigador (PDI), personal d'administració i serveis (PAS), bé a títol individual, o a través d'associacions, col·lectius o agrupacions de persones físiques on almenys un o una dels membres pertanga a alguns dels col·lectius que integren la comunitat universitària. També podrà participar el personal pertanyent a les fundacions de la Universitat de València.  
  
  
Segon. Objecte  
L'objecte d'aquesta convocatòria és el de fomentar les pràctiques musicals i visibilizar la creativitat de la nostra comunitat universitària. Per a això, se seleccionaran 10 propostes d'actuacions musicals que es presentaran en el Centre Cultural La Nau o en algun altre espai de la Universitat de València.  
  
Tercer. Bases reguladores  
La convocatòria està publicada en la URL   
https://links.uv.es/XtgP7kF  
  
Quarta. Quantia  
L'import total dels premis a concedir puja a 5.000 euros. La dotació econòmica per a cadascun dels projectes seleccionats és de 500 euros per proposta musical. La quantitat econòmica indicada per a cada proposta musical està subjecta a les retencions legalment establertes d'acord amb la legislació fiscal. L'import dels premis concedits serà abonat, el 100 %, una vegada duta a terme l'actuació musical, mitjançant una transferència bancària.  
  
Cinqué. Termini de presentació de sol·licituds  
El termini de presentació de sol·licituds s'inicia a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitzarà transcorreguts vint dies hàbils des d'aquesta publicació.  
  
Sisé. Altres dades  
Les sol·licituds d'aquest concurs es realitzen a través dels formularis accessibles en la web https://webges.uv.es/uvEntreuWeb/menu.jsp'idtramite=PERS2UNIT i s'han d'emplenar mitjançant l'aplicació ENTREU (Entorn de Tramitació Electrònica de la Universitat de València).  
La sol·licitud ha d'anar acompanyada de la documentació següent:  
a) El formulari de la sol·licitud, emplenat i firmat (annex II).  
b) Fotocòpia del DNI, NIE o passaport de la persona participant o del col·lectiu o agrupació de persones físiques i, si és el cas, NIF de l'associació.  
c) Currículum de les persones sol·licitants. Si el projecte és presentat per una associació, col·lectiu o agrupació de persones físiques, s'ha d'aportar, a més de la memòria de l'activitat realitzada per l'associació, col·lectiu o agrupació de persones físiques, els currículums individuals de les persones que participen en el projecte.  
d) Declaració responsable de cada una de les persones participants en el concurs, segons model normalitzat proporcionat pel Servei de Cultura Universitària, en el que s'acredite el compliment de les obligacions tributàries i de la Seguretat Social, i que no incorre en cap de les circumstàncies que arrepleguen els articles 13.2 i 13.3 de la Llei 38/2003 general de subvencions. En el supòsit que les sol·licituds siguen presentades per col·lectius, associacions o agrupació de persones físiques haurà d'incorporar-se la declaració responsable de cada un de les persones que hi participen (annex III).  
  
València, 22 de maig de 2023. La rectora, p. d. (DOGV 30.05.2022), la vicerectora de Cultura i Societat: Ester Alba Pagán.